5. ΠΡΟΕΔΡΙΚΟΝ ΔΙΑΤΑΓΜΑ της 31 Μαρτ./7 Απρ.1931 Περί του τρόπου της ασκήσεως του ελέγχου της απαγορεύσεως της εισόδου ανηλίκων εις τους κινηματογράφους. Εξεδόθη βάσει της διατάξεως του άρθρ.9 παρ. 4 του καταργηθέντος νόμ.4767 (ανωτ.αριθ.2) ομοία προς την οποίαν είναι ήδη η διάταξις της παρ. 2 του άρθρ.9 του Α.Ν.445/1937 (κατωτ.αριθ.6). Άρθρ.1.-Δια την άσκησιν του ελέγχου της απαγορεύσεως της εισόδου εις δημοσίους κινηματογράφους ανηλίκων κάτω των 16 ετών, εις τας πόλεις τας εχούσας πληθυσμόν άνω των είκοσι χιλιάδων κατοίκων, διορίζονται παρά της οικείας αστυνομικής αρχής ιδιώται υποδεικνυόμενοι παρά των διευθυντών των επιχειρήσεων και μισθοδοτούμενοι υπό τούτων. Οι ούτω διοριζόμενοι δέον να είναι πολίται Έλληνες έχοντες εκπληρώσει την στρατιωτικήν αυτών υποχρέωσιν ή νομίμως να έχωσιν απαλλαγή ταύτης προσάγοντες και πιστοποιητικά της καταδιωκτικής αστυνομικής αρχής ότι ούτε κατεδικάσθησαν ούτε καταδιώκονται δι’ αξιόποινον πράξιν, προβλεπομένην υπό των άρθρ.22 και 23 του Ποινικού Νόμου ή κακουργήματα και εν γένει ότι έχουσι παρελθόν χρηστόν. Άρθρ.2.-Η ημερησία αποζημίωσις των ούτω διοριζομένων δεν δύναται να είναι ελάσσων των (πεντήκοντα δραχμών). Το ποσόν τουΣελ.371 το προκαταβάλλεται την πρώτην εκάστου μηνός εις την διορίσασαν τους υπαλλήλους τούτους αστυνομικήν αρχήν ήτις και ενεργεί την μισθοδοσίαν αυτών, αποστέλλουσα εν καιρώ εις την διεύθυνσιν της επιχειρήσεως τα δικαιολογητικά της πληρωμής ταύτης. Οι κατά τα ανωτέρω υπάλληλοι δεν δύνανται να απολυθώσιν ειμή κατόπιν αποφάσεως της αστυνομικής αρχής στηριζομένης εις ητιολογημένην πρότασιν του διοικητού του οικείου αστυνομικού Τμήματος ή του Διευθυντού της επιχειρήσεως. Κατά τον ανωτέρω τρόπον δύνανται να διορισθώσι και κατώτεροι δημόσιοι υπάλληλοι εφ’ όσον αι ανάγκαι της υπηρεσίας των επιτρέπουσι τούτο, κατά βεβαίωσιν των προϊσταμένων αυτών, επί μηνιαία αντιμισθία χιλίων δραχμών, καταβαλλομένων ομοίως ως άνω. Άρθρ.3.-Δύναται εν Αθήναις, μεν και Πειραιεί ο Υπουργός των Εσωτερικών, εν Θεσσαλονίκη δε ο Γενικός Διοικητής, δι’ αποφάσεών των να αναθέσωσιν εις τα μέλη των κατά το άρθρ.7 του νόμου περί κινηματογράφων επιτροπών την άσκησιν καθηκόντων επιθεωρητού κατ’ αναλογίαν ενός δια τέσσαρας κινηματογράφους, επί μηνιαία αντιμισθία δραχμών χιλίων πεντακοσίων καταβαλλομένων εξ ίσου υπό των διευθυντών των κινηματογράφων. Εις πάντας τους κατά τα άνω υπαλλήλους η αστυνομική αρχή υποχρεούται να παρέχη την νομίμως ζητουμένην συνδρομήν της. Άρθρ.4.-Πλην των ανωτέρω, τον έλεγχον της απαγορεύσεως της εισόδου ανηλίκων εις τους δημοσίους κινηματογράφους, δύνανται να ασκώσι και πρόσθετοι αστυφύλακες διοριζόμενοι κατά τας διατάξεις του άρθρ.43 του νόμ.2815 περί Αστυνομίας Πόλεων. Ο έλεγχος της εισόδου ανηλίκων θα ενεργήται δια της επιδείξεως εις τους προς τούτο τεταγμένους υπαλλήλους του κατά την παρ. 1 του άρθρ.9 του νόμ.4767 περί κινηματογράφων (ανωτ. αριθ.2) πιστοποιητικού ηλικίας. Η μη επίδειξις τοιούτου συνεπάγεται την απαγόρευσιν της εισόδου. Το άρθρ. 43 του νόμ. 2815 περιελήφθη εν άρθρ.39 του κωδικοπ. νόμ. 4971. Η διάταξις της παρ. 1 του άρθρ.9 του ν.4767 αντιστοιχεί προς την παρ. 1 του άρθρ.9 του Α.Ν.445/1937 (κατωτ. αριθ.6). 